Lokalplan 986, Boliger ved Højvænget i Beder - Forslag 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling med 
bemærkning om, at udvalget er blevet gjort bekendt med, at lokalplanområdet er omfattet af ”Indsatsplan 
Beder – En plan for beskyttelse af drikkevandet i Beder indsatsområde”.  
Jack Vestergaard var forhindret i at deltage i udvalgets behandling af sagen.  
Offentlig fremlæggelse af forslag til Lokalplan nr. 986, Boligområde ved Højvænget i Beder. 
 
RESUMÉ 
Lokalplanforslaget omfatter et område beliggende ved Højvænget i den sydvestlige del af Beder. Området er 
privat ejet og beliggende i byzone. Området er omfattet af en eksisterende byggeretsgivende lokalplan for tæt-
lav boligbebyggelse, Lokalplan nr. 776. Lokalplanforslaget er udarbejdet efter anmodning af den private ejer.    
 
 
Lokalplanområdet er på ca. 22.956 m2. Området udlægges til ca. 54 tæt-lave boliger med tilhørende 
fællesarealer. Der må maksimalt opføres 9.100 m2 etageareal, svarende til en bebyggelsesprocent på ca. 40. 
Grunde til de enkelte boliger kan udstykkes med en størrelse på minimum 140 m2. Bebyggelsen kan opføres i 
maksimalt 2 etager.    
 
 
Lokalplanområdet vejbetjenes fra [adresse]. Ud over at betjene lokalplanområdet forbindes 
vejadgangen til Højvænget, der betjener en del af det eksisterende blandede bolig- og erhvervsområde nord 
for lokalplanområdet. Der forudsættes etableret støjafskærmning mod dels [adresse] og dels 
[adresse], der forløber umiddelbart vest for lokalplanområdet.   
 
 
Lokalplanen er i overensstemmelse med kommuneplanen. 
INDSTILLING 
At 1) At forslag til Lokalplan nr. 986, Boligområde ved Højvænget i Beder godkendes til offentlig fremlæggelse. 
Sagens forløb 
27-05-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
02-06-2014 Magistraten 
 
Fremsendes til [adresse] med bemærkning, at Magistraten i mødet den 2. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 20. maj 2014. 
 
 
Borgmester Jonas Petersen, rådmand Steen Kristiansen og Søs Krogh var forhindret i at deltage i sagens 
behandling. 
 
11-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 11. juni 2014 
 
23-06-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling med 
bemærkning om, at udvalget er blevet gjort bekendt med, at lokalplanområdet er omfattet af ”Indsatsplan Beder – En 
plan for beskyttelse af drikkevandet i Beder indsatsområde”.  
 
Jack Vestergaard var forhindret i at deltage i udvalgets behandling af sagen. 
 
25-06-2014 Aarhus Byråd 
 
Beslutning ikke frigivet 
 
